
A V I Z 

asupra propunerii legislative privind reînfiinţarea 

comunei Chereluş, judeţul Arad. 



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind reînfiinţarea comunei Chereluş, judeţul Arad, trimisă cu adresa nr.78 din 17 mai 1999, înregistrată sub nr.365 /XVIII/11  din 17 mai 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut propunerea legislativă menţionată mai sus, în şedinţa din 9 iunie 1999. 



În urma examinării propunerii legislative , a avizului negativ al Consiliului Legislativ nr.481 din 14.05.1999, precum şi a punctului de vedere al Guvernului transmis cu adresa nr.6644/05.05.1999, constatând că nu este stabilită sursa de finanţare, astfel cum se prevede în art.137 alin.(5) din Constituţia României, membrii comisiei au hotărât, cu majoritate de voturi,  să  propună respingerea acestei iniţiative legislative. 



În raport de obiectul şi conţinutul său, ce vizează modificarea unei legi organice, această propunere legislativă face parte din categoria legilor organice. 

                 PREŞEDINTE,                                         SECRETAR, 

            Emil Teodor Popescu                                Nicolae Grădinaru  

Red. Diaconu Dumitra
        Cons.parlamentar 

